Dreetzsee

Dreetzsee (pó źělach teke jano Dreetz) jo jazor we wokrejsu Mecklenburgske jazorišćo na pódpołdnju Mecklenburg-Pśedpomorskeje.

Dreetzsee słuša k pśirodnym parku Feldbergske jazorišćo. Jazor jo wěcej ako 1900 metrow dłujki a něźi 800 metrow na pódpołdnju kaž teke wokoło 250 metrow na pódpołnocy šyroki. Pódzajtšy pśibrjog jazora słuša k zwězkowemu krajoju Bramborska. Jazor wóteda wódu pódzemski do Krüselinsee, pótom do směra Lychenskich jazorow a do Habole. Jazor jo wjelgin rozcłonkowany. na pódpołdnju namaka se stanowanišćo a blisko pódpołnocnego pśibrjoga wjas Carwitz. Wjelike źěle górkatego pśibrjoga su z lěsom pórosćone. Górki wokoło jazora dośěgnu wusokosć něźi 100 metrow nad mórskeju głaźinu.

 Stawizny 
Jazor bu pód „in den Dreszer Sehe“ prědny raz w lěśe 1556 naspomnjony, pśi comž se wósobowe mě jazora zazdaśim wót starosłowjańskego słowa drêt- abo drêtiti (troštowaś) wótwóźi.Paul Kühnel: Die slavischen Ortsnamen in Meklenburg. W: Jahrbücher des Vereins für Mecklenburgische Geschichte und Altertumskunde. Schwerin 1881, zw. 46, str. 42 („Drätz=See“), .  Až do lěta 2011 jo lažał Dreetzsee we wokrejsu Mecklenburg-Strelitz a jo pśišeł 4. septembra 2011 z wokrejsneju reformu k Mecklenburgskemu jazorišću.

 Nožki 

Kategorija:Jazor w Mecklenburg-Pśedpomorskej
Kategorija:Jazor w Europje